钦定古今图书集成/理学汇编/学行典/第075卷 > 管子 > 《形势篇》
## 钦定古今图书集成/理学汇编/学行典/第075卷 > 管子 > 《形势篇》

道之所言者一也，而用之者异。有闻道而好为家者，
一家之人也。有闻道而好为乡者，一乡之人也。有闻
道而好为国者，一国之人也。有闻道而好为天下者，
天下之人也。“有闻道而好定万物”者，天下之配也。“道
往者其人莫来，道来者其人莫往。”道之所设，身之化
也。